《赵氏楼偶成》
宋代·陈著

过耳南宫捷奏铃，功名宿梦顿呼醒。
清风席上龟占古，细雨楼头鹊语灵。
袖里瑰文珍白璧，眼中霜颍锐青萍。
问津当继宣和躅，要得人言更妙龄。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。